**Molėtų rajono savivaldybės taryba**

**SPRENDIMAS**

**DĖL UŽDAROSIOS AKCINĖS BENDROVĖS „Molėtų vanduo“ ir UŽDAROSIOS AKCINĖS BENDROVĖS molėtų autobusų parko valdybų narių atšaukimo ir VALDYBų NARIų rinkimo**

2018 m. gruodžio 18 d. Nr. B1-284

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos akcinių bendrovių įstatymo 20 straipsnio 1 dalies 3, 4 punktas, 33 straipsnio 3 dalimi ir atsižvelgdama į Molėtų rajono savivaldybės administracijos direktoriaus 2018 m. gruodžio 11 d. raštą Nr. B88-64 „Dėl valdybų narių pasiūlymo į UAB „Molėtų vanduo“ ir UAB Molėtų autobusų parko valdybas“, Vyčio Štelbio 2018 m. gruodžio 5 d. prašymą, Raimundo Gražio 2018 m. gruodžio 4 d. prašymą,

Molėtų rajono savivaldybės taryba n u s p r e n d ž i a:

1. Atšaukti uždarosios akcinės bendrovės „Molėtų vanduo“ valdybos narį Vytį Štelbį, nepasibaigus kadencijai, atsistatydinusį savo noru.

2. Išrinkti uždarosios akcinės bendrovės „Molėtų vanduo“ valdybos nariu iki veikiančios valdybos kadencijos pabaigos Gintautą Žiuką, Molėtų rajono savivaldybės administracijos Statybos ir žemės ūkio skyriaus vyriausiąjį specialistą.

3. Atšaukti uždarosios akcinės bendrovės Molėtų autobusų parko valdybos narį Raimundą Gražį, nepasibaigus kadencijai, atsistatydinusį savo noru.

4. Išrinkti uždarosios akcinės bendrovės Molėtų autobusų parko valdybos nariu iki veikiančios valdybos kadencijos pabaigos Arvydą Jurkšaitį, Molėtų rajono savivaldybės administracijos Kultūros ir švietimo skyriaus vyriausiąjį specialistą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys